Diari Oficial de la Generalitat Valenciana


Sumari del DOGV 8657, del 16-10-2019 (2019/9169)

RESOLUCIÓ de 25 de setembre de 2019, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015 d'hisenda pública, del sector públic instrumental i de subvencions, i en l'article 22.1.i de la Llei 28/2018, de pressupostos de la Generalitat per a l'exercici 2019, per la qual s'autoritza l'increment del pressupost de despeses per un import de 5.463.966,82 euros.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8657

Data del DOGV
:   16-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9169


Data del document
:   25-09-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de setembre de 2019, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015 d'hisenda pública, del sector públic instrumental i de subvencions, i en l'article 22.1.i de la Llei 28/2018, de pressupostos de la Generalitat per a l'exercici 2019, per la qual s'autoritza l'increment del pressupost de despeses per un import de 5.463.966,82 euros. [2019/9169]  
  
  
Davant de la necessitat de complir la Sentència número 485/2018, de la Secció 4 de la Sala Contenciosa Administrativa del Tribunal de Justícia de la Comunitat Valenciana, relativa al recurs contenciós administratiu contra un acord del jurat d'expropiació forçosa de València en una expropiació per a l'execució de la línia T2 del metro, que fixa el preu a pagar en 4.107.931,63 euros més els interessos, que pugen a 2.057.225,19 euros i els quals, atesa la interpretació consolidada del Tribunal Suprem de Justícia, es consideren com a indemnització que forma part integrant del preu just, per això ha de procedir-se al pagament de la diferència entre la suma de tots dos imports i els 701.190 euros ja pagats per l'expropiació.  
Per tractar-se de despeses incloses en els supòsits recollits en l'article 22 de la vigent Llei de pressupostos, és procedent incrementar la dotació del capítol 6 del programa 513.10, Infraestructures públiques, per un import de 5.463.966,82 euros, amb destinació al projecte RE000 Expropiacions, de l'annex d'inversions, a finançar a càrrec de la previsió de resultat de l'exercici corrent.  
A aquest efecte, i en virtut del que es disposa en l'article 22.1.i de la Llei 28/2019, de pressupostos de la Generalitat per a l'exercici 2019, i del que es preveu en l'article 48 de la Llei 1/2015, d'hisenda pública, del sector públic instrumental i de subvencions, la Conselleria d'Hisenda i Model Econòmic adopta la següent resolució:  
S'autoritza una ampliació de crèdit en l'aplicació 61.24.45.165.01.7, projecte RE000 per un import de 5.463.966,82 euros.  
  
València, 25 de setembre de 2019.- El conseller d'Hisenda i Model Econòmic: Vicent Soler i Marco.